Tájékoztatás a „Ceglédberceli Általános Művelődési Központ Napsugár Tagóvodája és Alma Bölcsődéje” bölcsődei felvétel kapcsán történő adatkezelésről

Tájékoztatjuk, hogy a bölcsődei felvétel iránti kérelmi lapon az Ön és gyermekére vonatkozóan megadott személyes adatokat a **gyermeke intézményünkbe történő felvételének céljából** kezeljük.

**Az Adatkezelő adatai:**

|  |  |
| --- | --- |
| Hivatalos megnevezésünk: | Ceglédberceli Általános Művelődési Központ Napsugár Tagóvodája és Alma Bölcsődéje |
| Postai címünk: | 2737 Ceglédbercel, Pesti út 103. |
| E-mail címünk: | igazgato@berceliamk.hu |
| Telefonszámunk: | 06-53/378-296 |
| Adatvédelmi tisztviselőnk neve: | HANGANOV Kft. |
| Adatvédelmi tisztviselőnk elérhetősége: | dpo@hanganov.hu |

**Az adatkezelés jogalapja:**

Az adatkezelés az intézményünkre vonatkozó jogi kötelezettség teljesítéséhez szükséges, a GDPR 6. cikk (1) bekezdés c) pontján alapul.

**Az adatkezelés időtartama:**

Az Ön által közölt személyes adatokat az intézményünk irattári tervében rögzített őrzési idő leteltéig kezeljük.

**Az adatkezelés biztonsága:**

Az Ön által megadott személyes adatokhoz kizárólag az intézményünk erre feljogosított munkatársa férhet hozzá.

**Az adatok továbbítása:**

Az Ön által megadott adatokat csak abban az esetben továbbítjuk, ha erre jogszabály kötelez vagy erre Ön előzetes hozzájárulását adta.

**Az Ön jogai:**

Bármikor kérhet tájékoztatást személyes adatai kezelésével kapcsolatban írásban (emailben, illetve postai címünkre megküldött levélben) vagy szóban (telefonon). Felhívjuk a figyelmét, hogy telefonon történő megkeresése esetén – amennyiben adatkezeléssel kapcsolatos igénye indokolja (pl.: adatainak törlését kéri) –, akkor azonosítanunk kell abból a célból, hogy jogosult-e a kérésre, mielőtt teljesítjük azt. Amennyiben személyazonossága igazolása nem lehetséges, akkor kizárólag általános tájékoztatást adhatunk az adatkezeléssel kapcsolatban. Emiatt javasoljuk, hogy kérdését vagy igényét lehetőleg írásban jelezze.

Szintén bármikor kérheti az Ön és gyermeke adatainak helyesbítését, módosítását, ha például azok megváltoztak (pl.: neve), vagy amennyiben azt tapasztalja, hogy például hibásan adta meg vagy tévesen, illetve hiányosan rögzítettük azokat.

Adatainak törlését is kérheti, s ha annak nincs jogszabályi akadálya, akkor kérésének haladéktalanul eleget teszünk (ellenkező esetben pedig tájékoztatjuk a törlés megtagadásának indokáról).

Amennyiben olyan kérdése merülne fel, amely jelen adatkezelési tájékoztatónk alapján nem egyértelmű, kérjük, hogy forduljon hozzánk bizalommal az elérhetőségeinken!

Törekszünk arra, hogy minél gyorsabban választ adjunk, viszont amennyiben kérdése megfelelő megválaszolása több időt vesz igénybe, akkor legfeljebb 15 napon belül vállaljuk a válaszadás teljesítését.

**Panaszkezelés és további jogérvényesítési lehetőségek:**

Mindent tőlünk telhetőt megteszünk annak érdekében, hogy a személyes adatok kezelése a jogszabályi előírásoknak megfelelően történjék. Amennyiben úgy érzi, hogy nem feleltünk meg ennek vagy bármilyen kérdése merülne fel ezzel kapcsolatban, kérjük jelezze fenti elérhetőségeinken.

Személyes adatai védelméhez fűződő jogai megsértése esetén további jogorvoslati lehetőségért a Nemzeti Adatvédelmi és Információszabadság Hatósághoz fordulhat, alábbi elérhetőségein:

|  |  |
| --- | --- |
| Hivatalos név: | Nemzeti Adatvédelmi és Információszabadság Hatóság (NAIH) |
| Postai cím: | 1363 Budapest, Pf. 9. |
| Telefonszám: | +3613911400 |
| E-mail: | ugyfelszolgalat@naih.hu  |
| Weboldal: | [www.naih.hu](http://www.naih.hu/)  |

Személyes adatainak védelme érdekében bírósághoz is fordulhat, amely esetben a bíróság soron kívül jár el. Keresetét az Ön döntése alapján a lakó- vagy tartózkodási helye szerint illetékes bíróságnál nyújthatja be, amelyről további információkat a <https://birosag.hu/birosag-kereso> oldalon találhat.

**Alkalmazott jogszabályok**

Kötelezettséget vállalunk arra, hogy a személyes adatok kezelését a mindenkori hatályos, különösen pedig az alábbiakban felsorolt jogszabályi előírásoknak megfelelően végezzük:

* az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (GDPR: General Data Protection Regulation), vagy más néven: általános adatvédelmi rendelet;
* az információs önrendelkezési jogról és információszabadságról szóló 2011. évi CXII. törvény;
* a gyermekek védelméről és a gyámügyi igazgatásról szóló 1997. évi XXXI. törvény;
* a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet.